மதீனா நகருக்கு மூன்று மைல் தொலைவில் ஓர் இடம் குபா எனும் ஊர். இங்கு அன்சாரிகளான மதீனா வாசிகள் பலரின் குடும்பங்கள் வசித்து வந்தன. அவர்களிடையே அம்ருபின் அவ்ஃப் (ரலி) அவர்களின் குடும்பம் மிகவும் சிறப்புடையதாய் விளங்கிற்று. குல்தூம் பின் அல்ஹதம் என்பவர் அதன் தலைவராக விளங்கினார்கள். ஈருலகத் தலைவர் அண்ணலெம் பெருமானார் (ஸல்) அவர்கள் முதலில் அவருடைய விருந்தாளியாகத் தங்கிட சம்மதித்தார்கள். இந்த நற்பாக்கியம் அவருக்குக் கிடைத்தது.